als_Latn dik_Latn sag_Latn
Ditën e hënë starton dhe edicioni i 5-të i "Dancing With The Stars". Tashmë që emrat e konkurrentëve janë zbuluar, një tjetër surprizë ka entuziasmuar publikun, sidomos atë femëror.
Një prej meshkujve më seksi dhe më i adhuruar nga femrat, Gabriel Garko do të jetë i ftuar në sfidën e kërcimit. Aktori i njohur italian i ka thënë 'po' ftesës së producentes Holta Dulaku. Deri më tani nuk dihet ende se çfarë roli do të ketë Garko. Megjithatë një gjë është e sigurtë, në një pistë vallëzimi, ai patjetër që do të vallëzojë. Ndoshta fatlumja në këtë rast do të jetë moderatorja Amarda Toska. Ashti si ndodhi dhe para disa vitesh, ish kryetari i bashkisë, Edi Rama, pati një kërcim me prezantuesen Alketa Vejsiu.
Lajmi se Gabriel Garko do të vijë në Tiranë, ka bërë që shumë femra të entuziasmohen. Ka patur një numër shumë të lartë komentesh dhe komplimentesh drejtuar aktorit simpatik. Tashmë publiku femëror është gjithë sy e vesh për të pritur një ndër ikonat seksi të kinematografisë italiane.
Mysafiri i Holta Dulakut do të jetë në rolin e të ftuarit të nderit në mbrëmjet e kërcimit, ku me shumë gjasa do të japë dhe vlerësimin e tij për konkurrentët. Gabriel Garko përveçse në kanalet televizive italiane, është shumë i njohur edhe në Shqipëri. Telefilmat e luajtur prej tij janë ndër më të suksesshmit dhe në kanalet shqiptarë.
Burimi: Suplementi Bluetooth
als_Latn als_Latn als_Latn als_Latn fur_Latn